ASUS Zenfone 12 Ultra, gata de lansare: specificații de top și accent pe capabilități foto
ASUS a confirmat oficial lansarea Zenfone 12 Ultra pentru data de 6 februarie 2025, iar noile imagini de prezentare scot în evidență îmbunătățirile semnificative pe care le aduce flagship-ul. Deși are un design mai compact comparativ cu predecesorul său, Zenfone 11 Ultra, noul model se remarcă printr-o insulă foto mai proeminentă, semn că ASUS pune un accent deosebit pe performanțele foto.